Paprastasis geltonsparnis dirvinukas

Paprastasis geltonsparnis dirvinukas (Noctua pronuba) – pelėdgalvių (Noctuidae) šeimos drugys.

Priekiniai sparnai tamsiai ar šviesiai rudi. Užpakaliniai sparnai oranžiniai, netoli pakraščio skersai sparno eina siaura juoda juostelė. Vikšrai gyvena ant įvairių augalų, kenkia įvairioms daržovėms.Robinson, G.S., P.R. Ackery, I.J. Kitching, G.W. Beccaloni & L.M. Hernández (2010). HOSTS – A Database of the World’s Lepidopteran Hostplants. Natural History Museum, London". Jis 50 mm ilgio, nuo murzinai baltos iki rudai žemėtos spalvos. Ant nugaros yra 3 šviesios linijos. Žiemoja visiškai suaugę arba jauni vikšrai.

Paplitęs Europoje, Šiaurės Afrikoje, Kanaruose, Kaukaze, Artimuosiuose ir Viduriniuose Rytuose, šiaurės vakarų Indijoje, Pietų Sibire, Vidurinėje Azijoje. Pateko į Šiaurės Ameriką ir po ją sparčiai plinta.David Lentz, Jr. (2006). „Invasive Moth Spreads throughout Southeast Alaska“. Southeast District Update. University of Alaska: Fairbanks. p. 6. Lietuvoje dažna rūšis. Drugiai skraido birželio–rugsėjo mėnesiais.

 Šaltiniai 

Kategorija:Pelėdgalviai